Josep Comas i Solà
Josep Comas i Solà (katalaansch; * 19. Dezember 1868 in Barcelona, Katalonien; † 2. Dezember 1937 ok dor) weer en katalaanschen Astronom. He weer de eerste Präsident vun de 1911 grünnten Sociedad Astrónomica de España y América.

Leven un Wark 

Comas i Solà hett sik veel un akkeraat mit dat Studium vun de Planeten Mars un Saturn befaat. Vun Saturn hett he ok de Rotatschoonsduer bestimmt. Al 1908 hett he ut dat Beobachten vun’n Saturnmaand Titan mit en Teleskop afleidt, dat de en Atmosphäär hebben müss.

In sien Loopbahn hett de Astronom vele populäre Böker schreven. Blangen sien egentliche Abreit hett he ok ölven Asteroiden un den perioodschen Komet 32P/Comas Solá opdeckt. Bito weer he bedeelogt an’t Opdekcen vun den nich-perioodschen Koomet C/1925 F1 (Shajn-Comas Solá).

Na em sülvst sünd de beiden Asteroiden (1102) Pepita (na sien Ökelnaam Pepito) un (1655) Comas Solá nöömt worrn. He weer Liddmaat vun de Reial Acadèmia de Ciències i Arts de Barcelona.

Weblenken 
 Leven un Wark vun José Comas y Solá (spaansch)
 Publikatschonen vun J.C. Sola in’t Astrophysics Data System
 L. van Aerschodt: José-Comas Solà (1868-1937). Ciel et Terre, Vol. 54 (1938), p. 146. (Naroop, franzöösch)
 G.C.F.: José Comas Solá. L'Astronomie, vol. 52 (1938), pp. 127–128. (Naroop, franzöösch)

Astronom
Börger von Spanien
Boren 1868
Storven 1937
Mann